**Monster Hunter: World** on Capcomin kehittämä toimintaroolipeli ja se on samalla *Monster Hunter* -pelisarjan viidennen sukupolven ensimmäinen peli.

Peli on julkaistu PlayStation 4:lle ja Xbox Onelle 26. tammikuuta 2018. Peli julkaistiin Microsoft Windowsille elokuussa 2018. Japanissa peli julkaistiin vain PlayStation 4:lle.

Peliin on kehitetty myös *Iceborne*-laajennus, joka julkaistiin 6. syyskuuta 2019 konsoleille ja 9. tammikuuta 2020 Windowsille.

Yksi pelin tärkeimmistä lähtökohdista on suunnata *Monster Hunter* -sarja ensimmäistä kertaa uusille, kokemattomille pelaajille Japanin ulkopuolella, mutta samalla antaa runsaasti haastetta myös pelisarjan kokeneille pelaajille.

Pelaaminen
----------

Pelin alussa pelaaja saa kutsun matkustaa laivalla tutkimusmatkalle saaristoalueeseen, jota kutsutaan New Worldiksi (suom. *Uusi Maailma*). Kyseisellä saaristolla on hyvin vähän ihmisiä, koska saaren ravintoketjua hallitsevat suurikokoiset monsterit. Pelaaja luo itselleen oman metsästäjähahmon, jonka ulkonäköä hän saa muokata vapaasti. Lisäksi pelaajalla on mukana kissaeläintä muistuttava palico-lemmikki, jonka ulkonäön pelaaja saa myös valita. Tämän jälkeen pelaaja tutustuu paikalliseen metsästyskulttuuriin, minkä jälkeen hän saa vapaasti tutkia pelin ensimmäistä aluetta, joka on saaren rannikolla sijaitseva trooppinen vuoristo, jota yhdistävät tiheät sademetsät sekä meren hiekkarannat.

Kun pelaaja läpäisee pelin tarinaa pidemmälle, hän pääsee tutkimaan myös saaren muita osia, joiden maasto on hyvin erilaista ensimmäiseen alueeseen verrattuna. 

Pelin keskeisessä asemassa on monsterien metsästys. Peli on suunniteltu niin, että jokaisella monsterilajilla on omat reviirinsä, sekä omanlainen ekologinen käyttäytymismalli, joiden mukaan ne elävät. Täten pelaajan tulee taktikoida tarkkaan, miten aikoo saalistaa haluamansa monsterin. Ei siis riitä, että pelaaja löytää monsterit, vaan hänen tulee myös oppia, miten monsterit elävät ja käyttäytyvät ympäristössä. Peliin tuo lisähaastetta se, että monet pelin monstereista voi metsästää vain tiettyyn vuorokaudenaikaan, joka on reaaliajassa usein noin 50 minuuttia, minkä jälkeen monsteri kulkee saaren toiselle puolelle pelaajan ulottumattoiin.

Tämän lisäksi pelissä on areena (challenge) -pelimuoto, jossa pelaajan tulee metsästää monstereita eristetyssä areenaympäristössä, tiukilla aikarajoilla.

Metsästääkseen monstereita pelaajan on valittava itselleen jokin 18:sta aseluokasta. Pelaaja saa vaihtaa hahmonsa aseluokkaa vapaasti haluamansa mukaan. Pelaaja kerää ympäristöstä erilaisia resursseja monstereilta, joiden avulla voi luoda uusia aseita ja vaatteita. Näiden resurssien avulla aseita ja vaatteita voi myös parantaa erilaisilla päivityksillä. Pelaaja voi käyttää aseiden lisäksi muun muassa erilaisia ansoja. 

Pelaaja voi edistää saaren tutkimuksia muillakin tavoilla kun metsästämällä, kuten vaikkapa löytämällä saaristolta resursseja sekä kasveja, joita tukikohdan tutkijat pyytävät tutkittavaksi. Kun pelaaja edistää tutkijoiden tutkimuksia saaristolla, hän saa tästä erilaisia palkintoja. Pelaaja saa tästä merkintöjä myös hänen henkilökohtaiseen tietokirjaansa, jota pelaaja täyttää automaattisesti pelin aikana. 

Pelaajan tulee löytää alueilta rauhallisia, monstereilta vapaita paikkoja, joihin voi pystyttää telttoja lepopaikkoja varten. 

Ennen varsinaista metsästämistä pelaajan on suositeltavaa kohentaa tilapäisesti hyvinvointiaan syömällä ruokaa. Suorittamalla erilaisia tehtäviä pelaajan on mahdollista saada reseptejä entistä täyttävämmille ruoille.

### Verkkopeli ja palico-lemmikit

*Monster Hunter World* tukee neljän pelaajan yhteistyöpeliä. Omat palico-lemmikkinsä voi ottaa mukaan niin kauan kun pelaajia on matkassa kaksi.

Yhteistyöpeli ei kuitenkaan suoranaisesti tee pelistä helpompaa, sillä se muuttaa monsterien vaikeusastetta.

Palico-lemmikit voivat auttaa pelaajia taisteluissa käyttäen omia aseitaan. Palico-lemmikit voivat myös kutsua matkaan mukaan muita tapaamiaan palico-eläimiä tai luonnosta löytyviä villieläimiä tekemällä yhteistyötä alkuasukas palico-laumojen kanssa.

### Iceborne-laajennus

*Iceborne*-laajennus tuo peliin uuden kartan, uusia monstereita sekä uuden master-vaikeusasteen, joka vastaa aikaisempien *Monster Hunter* -pelien G-vaikeusastetta, joka on tunnettu vaikeimpana Monster Hunter-vaikeusasteena. *Iceborne*-laajennuksen tarina jatkuu siitä kohtaa, johon *Worldin* tarina päättyi ja näin ollen päättää *World*-pelin tarinan.

Tarina
------

Ihmiset ovat havainneet, että jostain tuntemattomasta syystä maailman vanhimmat monsterilajit eli niin kutsutut "elder dragonit" (vanhimmat lohikäärmeet) matkustavat kerran vuosikymmenessä New Worldin saaristolle. Täten ihmiskunta on lähettänyt saarelle viisi metsästyskomppaniaa auttamaan tutkijoita selvittämään syytä tälle mysteeriselle ilmiölle. 

Pelaaja on uusimpaan eli viidenteen komppaniaan kuuluva metsästäjä, joka on saanut kutsun tulla saarelle komppanian laivueen mukana. Suunnitelma menee kuitenkin pahasti pieleen, kun yksi elder dragoneista yllättää laivueen ja murskaa komppanian laivan, jolloin komppanian metsästäjät joutuvat haaksirikkoon.

Vastaanotto
-----------

Trustedreviews-sivuston Brett Phipps antoi pelille täydet pisteet, kehuen pelin monimuotoisuutta ja kaunista maailmaa

Polygon sivuston Chelsea Stark antoi pelille 9/10 pistettä ja sanoi jääneensä peliin koukkuun.

PCgamer sivuston James Davenport antoi pelille 86/10 pistettä ja sanoi pelin olevan loputtoman viihdyttävä.

Peli on saanut IGN:n arvostelussa arvosanaksi 9,5/10. Peli on Capcomin nopeiten ja eniten myynyt peli.

Muropaketti antoi pelille 3,5/5 tähteä arvostelussaan.

Lähteet
-------

1. ↑  New Monster Hunter Coming To PS4, Xbox One, PC (Update 2: Big Changes) Kotaku. Viitattu 13.6.2017.
2. ↑  Capcom: Monster Hunter: World – PC Development Update (mp4) YouTube:  Capcom.  Englanti, Japani
3. ↑  Monster Hunter: World launches January 26 Gematsu. Viitattu 1.10.2017.
4. 1 2  Monster Hunter World Will Adapt To Novice Players (html) *gametransfers.com*.  (englanniksi)
5. 1 2  IGN: First 21 Minutes of Monster Hunter World (mp4) *25.1.2018*. YouTube:  IGN.  (englanniksi)
6. ↑  Arekkz Gaming: Monster Hunter World | Character Creation & Palico Creation in Depth *YouTube*. Arekkz Gaming.  (englanniksi)
7. ↑  Gamefaqs: newcomer. timed quest? *Gamefaqs*.  (englanniksi)
8. ↑  Hirun Cryer: Monster Hunter World Arena - How to Start Arena Quests in Monster Hunter World *USGamer*.  9.9.2019.  Arkistoitu 1.1.2020.  (englanniksi)
9. 1 2  Arekkz Gaming: Beginners Guide To Monster Hunter - Multiplayer  4:50 - 5:36. YouTube:  Arekkz Gaming.  (englanniksi)
10. ↑  Gamefaqs: Befriending Monsters *Gamefaqs*.  ""Yeah, it is the Palico mounting/befriending them. Also, your little car friend sometimes will recruit other friendly cats that you encounter while running around." - Rampagingwalrus"  Englanti
11. ↑  Jason Hidalgo: Certified G Rank: Monster Hunter World: Iceborne DLC adds new difficulty and more | Technobubble *Reno Gazette Journal*.  10.10.2018.  (englanniksi)
12. ↑  Capcom: Monster Hunter: World Iceborne *Capcom*.  2018.  (englanniksi)
13. ↑  Brett Phipps: Monster Hunter World: Just as good on PC Review *Trustedreviews*.  1.10.2018.  (englanniksi)
14. ↑  Chelsea Stark: Monster Hunter: World review *Polygon*.  26.1.2018.  "I knew after I had spent 30 minutes hunting for mining spots in the Coral Highlands, a world that feels like someone drained all the ocean water from the world’s most vibrant aquarium, that I was hooked, especially because those ore chunks would allow me to build an ice-resistant armor needed to tackle my next big game."  (englanniksi)
15. ↑  James Davenport: Monster Hunter: World review *PCgamer*.  7.8.2018.  "MH:W sets up a reverse Jurassic Park scenario and adds high fashion to make dragon murder (and gardening) infinitely entertaining."  (englanniksi)
16. ↑  Monster Hunter: World Review  25.1.2018. IGN. Viitattu 27.1.2018.
17. ↑  Monster Hunter World Is Now the Fastest Selling Game in Capcom's History  9.2.2018. IGN. Viitattu 11.2.2018.
18. ↑  Tom Phillips: Monster Hunter World is now Capcom's best-selling game of all time *Eurogamer*.  5.3.2018. Viitattu 5.3.2018. (englanniksi)
19. ↑  Hämäläinen, Tuukka: Arvostelu: Monster Hunter: World on kaukana täydellisestä, mutta hyvä peli se on  8.2.2018. Muropaketti. Viitattu 11.2.2018. (suomeksi)

Aiheesta muualla
----------------

* *Monster Hunter: World* MobyGamesissa (englanniksi)